Furuset kirke (Oslo)

Furuset kirke er en kirke fra 1980 i Ellingsrud og Furuset menighet i Groruddalen prosti i Oslo bispedømme i Bydel Alna i Oslo.

Menigheten er aktiv, og kirken nyttes til blant annet speider, søndagsskole, to barnekor, 10-13-klubb, mandagsklubb, formiddagstreff og kvinne- og mannsgrupper.

Adressen er Ulsholtveien 37, og rett nord for kirken ligger Furuset kulturpark. I Kirkens kjeller ligger Regnbuen korttidsbarnehage.

Kirken har en altertavle laget av Gunnar Torvund.Oslo byleksikon: Furuset kirke

Orgelet fra 1983 er bygget av Eystein Gangfløt Orgelbyggeri, Fredrikstad.

 Middelalderkirken 

I 1833 fikk Oldsaksamlingen innlevert to nøkler av bonden på Søndre Furuset gård, som skulle ha tilhørt en trekirke fra middelalderen. De hadde blitt funnet der det ifølge Oldsaksamlingens notater fortsatt het «Kirkestykket», rett ved dagens Furuset kirke. Det antas at etter svartedauden og reformasjonen gikk trekirken utav bruk, og med den også kjennskapen til hvor trekirken lå.

På 1590-tallet skriver biskop Jens Nilssøn om kirkens tilstand: Det hauffer staaet en trækircke ved Fyresetter i gamel tid; den er aldelis ødelagt oc nederbryt, saa mand intid see til hende.

 Referanser 

 Eksterne lenker 
 Ellingsrud og Furuset menighet

 Oslo byleksikon


Kategori:Kirker i Oslo
Kategori:Kirker i Østre Aker prosti
Kategori:Furuset
Kategori:Norske kirker fra 1980
Kategori:Byggverk tegnet av Harald Hille
Kategori:Kulturminner i bydel Alna